Turėtų būt ketvirto kėlinio antra pusė.
Galėjau pažiūrėt visas rungtynes ir jau būt grįžęs.
Gal čia kur yra radijas.
Neduok Dieve, gerai leisim laiką.
Barbariška laukimo kankynė.
Radau poilsio kambarį.
Ten yra labai dailių padėjėjų.
- Šaunuolis. - Prašau.
- Į sveikatą. - Į sveikatą.
Ligoninėje vertėtų geriau izoliuoti sienas.
Norėtumėte anestetiko?
Kiek kainuoja?
Priklauso nuo to, kiek suleidžiame, bet paprastai apie 45 dol.
Būčiau žinojus, kad tiek kainuos, būčiau pati pasigaminus.
Gerai, brangioji.
- Jau laikas. O taip. - Ne, aš negaliu.
- Ne. - Ponios.
- Taip, galite. - Negaliu.
Negaliu.
Radau atliekamo. Bus dovanėlė.
Elizabete?
Kalvinai?
Elizabete.
Kalvinai?
Viskas gerai. Aš čia. Žiūrėk į mane.
Man baisu.
Padarysim tai kartu. Pažadu.
Kaip džiaugiuos, kad tu čia.
Man tavęs reikia. Maniau, kad išėjai.
Ne, niekur aš neisiu.
Bet išėjai.
Aš čia.
Žiūrėk į mane.
Gerai, pradedam.
PAREMTA BONĖS GARMES KNYGA
Jūsų dukrai viskas gerai.
Suleidot man vaistų.
Galite nedėkoti. Norite į tualetą?
Ne, nenoriu.
Kelias savaites
šlapinantis degins tarsi tūkstančio saulių ugnis,
bet praeis.
Galimai susidursite su šlapimo nelaikymu,
bet tai dažniausiai praeina po metų ar dvejų.
Na, atnešiu jūsų mergytę.
- Beje, koks jos vardas? - Nesugalvojau.
Visada sakau motinoms per daug negalvoti.
Tai tik vardas.
Jei visai neturite minčių, tiesiog pagalvokit, ką jaučiat.
- Madė. - Žavus.
Turiu dukterėčią Madutę.
Ne. Tiesiog Madė.
VARDAS MADĖ ZOT
Sveika.
Argi ji ne tobula?
Tikrai tobula.
Duosiu patarimą, gydytojai sakys ilsėtis savaitę,
bet jie niekad negimdė.
Aš stengiuosi pabūti kuo ilgiau.
Dabar mano vyras stovyklauja.
Kiek jūs čia laiko?
Beveik dvi savaites.
Oi ne. Negaliu sau to leisti, turiu grįžti prie darbo.
Prie darbo?
Dabar jūsų darbas - ji.
Šūdas.
Made.
Kas iš tavęs bus?
PO SEPTYNERIŲ METŲ
SPORTUOK PER PERTRAUKAS,
BET NELEISK BERNIUKAMS LENGVAI LAIMĖTI.
SU MEILE MAMA
Prašau.
Pasakyk man. Kas negerai?
Tiesiog pasakyk.
Prašau. Ar paprasčiausiai nemėgsti manęs?
Nagi, Made.
Prašau.
Made, paklusk pirminiam instinktui.
Nagi.
Na, niekas nepadeda.
Prašau, Made. Maldauju. Pasakyk, ko tau reikia.
Gerai jau. Verk į valias. Kad ir iki kito mėnesio, kas man.
Man nerūpi. Prašau.
Viskas gerai.
Šiandien iš Busano į San Fransisko įlanką kariniu laivu
parplaukė virš 300 drąsių mūsų didvyrių.
Šimtai šeimos narių ir stebėtojų susirinko prie doko
pasitikti šių drąsių kariškių,
grįžusių iš šešis mėnesius trukusios pamainos jūroje.
Vienas didvyris pirmą kartą sutiks savo sūnelį.
- Žiūrėkit! Matau tėvelį! - Yra ir žmonų...
Branguti, ten ne tėvelis.
Tėvelis turės pabūti ilgėliau. Pasirūpins pacientais,
padės jiems grįžti namo.
Taip pat prisišvartavo du laivai, gabenę šimtus mūsų drąsių...
Na, jau beveik 20.00 val., o tai reiškia...
- Aš noriu pažymėt. - Gerai.
Vienas, du...
trys, keturi, penki, šeši,
- septyni, aštuoni. - Dešimt savaičių?
Ne, tėvelis grįš po aštuonių savaičių.
- Kiek tai dienų, mamyte? - Per daug.
IŠLAIDOS
VAMZDŽIO TAISYMAS
Viskas gerai. Gerai.
Viskas mums gerai.
Tvarkelė.
Nori valgyt? Tokia tavo bėda?
Jaunėli! Eime vidun, ačiū.
Pagausiu. Tuoj pagausiu tave.
Gerai.
Kokia pagrindinė žaidimų lauke taisyklė?
Neprinešt žemių į kambarį.
Teisingai.
Linda, vakarieniaujame!
- Labas. - Labas.
Ji nevalgo.
Mano gydytojas siūlė mišinuką,
bet Kolumbijos universiteto tyrime teigiama,
kad tik iš motinos pieno vaikas gauna antikūnų.
Maitinant krūtimi išskiriamas oksitocinas,
bet nemanau, kad jis mums padės, jei ji mirs iš bado.
Turiu tiek darbo, kad nė negaliu pasidaryt sąrašo,
nes tai papildomas darbas.
Gerai. Pervargau vien klausydama tavęs.
Užeik.
O Dieve. Labai atsiprašau.
- Niekis. - Aš nesava. Galiu išeit.
Aš vis tiek virsiu arbatos. Jūs ko nors norite?
- Ne, ačiū. - Ne, tiek to.
Galiu eiti. Man viskas gerai.
Aha, taip ir atrodo.
Bandžiau padaryt jai tvarkaraštį. Kruopščiai sekiau laiką.
Sekiau kiekvieną verksmą, kiekvieną tuštinimąsi.
Išbandžiau visas pozas, visus kampus, visokį apšvietimą...
Kas čia gali juokinti?
Tu be galo į jį panaši. Nepaprastai protinga ir tokia kvaila.
Atsiprašau?
Ji kūdikis.
Čia ne suvaldomas mokslinis eksperimentas.
Ne, nemanau, kad tu supranti. Aš nenorėjau šito.
Ir nemanau, kad jaučiuosi taip, kaip turėčiau jaustis.
O, turi omeny, kad jos šypsena išgydo tavo ištinusį pilvą,
veriantį spenelių skausmą,
nes iki jos gimimo nė nebuvai visavertis žmogus?
- Šitai. - Tai nesąmonė.
Grynas pramanas.
Ne. Motinos myli savo vaikus. Tokia jų prigimtis.
Tiesiog mano prigimtis man perša siaubingas mintis.
Kokias mintis?
Gali pasakyti.
Kas, jei tiesiog atiduočiau ją?
Ei, Agnese.
Kiek kartų galvojai atiduot Beilį, kai jis buvo kūdikis?
- O kas? Kas nors ima? - Čia tik mažas tyrimas.
Atsakymas: dukart. Per dieną.
Mano lūžis su Linda? Šeštoji diena.
Tai nori pasakyti, kad kažkada mudvi su Made sies
abipusės meilės ir pagarbos santykiai?
Madė? Čia nuo Madelinos? Tai šeimos vardas?
Ne. Slaugė sakė pagalvot apie tai, ką jaučiu.
Tu juokauji: mad - įniršis?
Turėjau pavadint savo vaikus Baime ir Nuovargiu.
Pasakysiu, labai gera kalbėtis su suaugusiu žmogumi,
o ne klausytis tik kraują stingdančių klyksmų.
Duok pažiūrėt į tą vaikelį.
Gerai.
Labas, Made. Kokia tu gerutė, ar ne? Taip, gerutė.
Nustebtum išgirdusi, kiek galima sužinot apie vaikelį šiam tarpsny.
Jie nuolat subtiliai atskleidžia savo būsimą charakterį.
O šioji perpranta žmones.
Taip, perpranti.
Šaunuolė mūsų.
Šaunuolė.
Kas paaiškins man, kas yra šeimos medis?
Per šeimos medį galite sužinoti, iš kur kilote.
Dveina, prašau nuleisti ranką.
Mamytę rašome čia, o tėvelį čia.
Jums gali padėti tėveliai.
Jie žinos visus atsakymus.
PASKUTINIS ĮSPĖJIMAS
SKUBU NESUMOKĖTA LAIKU
VĖLUOJAMA
- Ne. - Ne?
Ne.
Antra paskola negalima, nes be darbo neturėsite kaip jos grąžinti.
Taip, turiu grįžti prie savo tyrimo. Kai publikuosiu...
Ne ne.
Čia teoriška situacija. Mes bankas. Mums reikia garantijų.
Turėtumėt būti dėkinga, kad vyras prieš mirtį paminėjo jus dokumente.
Nieko sau pasiekimas vienam sakiny pavartot „dėkinga“ ir „mirtis“.
Kai vaikas ūgtels, leiskit į mokyklą.
Tada susiraskit darbą, kuris atsiperka,
arba ištekėkit už turčiaus.
Galėčiau apiplėšti banką.
Susitarkite su apsauginiu prieš išeidama.
Nustačiau atitinkamą valandinį įkainį
pagal tavo metinę algą ir pridėjau antkainį, nes darbą
priduosi tarsi tau niekas nepadėjo.
Ir koks tas valandinis įkainis?
Aštuoni doleriai.
Už valandą? Gal juokauji.
Pritariu. Stebėtina, kiek daug tau moka.
Tiek to.
Kas negerai mano eksperimentui?
Turi dvi problemas.
Viena - čia per aukšta temperatūra. Reikia pažeminti ją 15 laipsnių.
Aišku. O kita?
Neišsprendžiama.
Prašau, nesakyk chemikams, kad buvau čia.
Žinoma, nesakysiu.
Viso.
- Ten kūdikis. - Dovanok.
Nečiupinėk.
Prašau aštuonių dolerių.
- Tai liks tik tarp mūsų, taip? - Taip.
Gerai... Taip.
Turiu savo krepšį ir savo rezervaciją
Išleidau viską, ką galėjau
Kaip nekantraujantis vaikas
Laukiantis žodžių „Visi pasiruošę!“
Darkart ačiū.
Visada gerai išgirsti antrą nuomonę.
Dėl viso pikto, žinai.
Grįžusi iš ligoninės žmona visada norėdavo tik šito.
Keista, kad neatėjo Borevicas, maniau, jis pirmas prisistatys.
Oi ne. Jį perkėlė į DNR skyrių.
DNR?
Aha. Jie su Donačiu sulindę ten...
į Evanso laboratoriją, tiesą sakant.
CHEMIJOS LABORATORIJA PRIVATU - NEITI
Elizabete?
Panele Zot.
Čia turbūt Madelina. Argi ne meilutė?
Pavogėt mūsų darbą.
Elizabete, galime paaiškinti.
Kuo būtent mus kaltini?
Prisiklijavot ant sienos mano rašytą protokolą.
Remiatės mūsų laboratorijos užrašais, mūsų straipsniu.
Manei, nepažinsiu savo pačios darbo?
Sveikinu, panele Zot.
Mes gavome Remseno subsidiją.
Net paminėjome tavo vardą prie padėkų.
Nežinai viso to prasmės. Nežinai, kokią įtaką tai turės,
ką tai reikš mokslininkams ar mūsų pasaulio suvokimui.
Todėl aš toliau tęsiu mūsų tyrimą.
Mūsų tyrimą!
Padarysiu jį geriau, greičiau ir daugiau pasieksiu,
nes aš esu mokslininkė, o tu esi vagis!
O tu - apgavikas.
Mes nieko iš nieko neimam.
Kodėl tu su berniukiškais batais?
Tai tik batai.
Tai kodėl jie tokios pačios spalvos kaip Džimio?
Pasakysiu Džimiui, kad turi tokius pačius batus.
- Aš turiu mergaitiškus batus. Namie. - Džimi!
Elizabetė. Dievaži.
Jau virš trejų metų savo namuose esu visų galų meistrė.
Turėjau arba išmokt pati, arba prašyt pagalbos kaskart, kai tvindavo tualetas.
Ačiū tau.
Aš tenoriu išsaugoti gyvenvietės ramybę.
Gerai, tebūna šviesa.
Gerai, na va.
O dabar geriausia namų tobulinimo dalis.
Ko turi išgerti?
Turiu penkias porcijas sintetinio mišinio.
Ir šituos.
Pats tas.
Šito negaliu išmokyt.
Pala.
Praėjo šešios valandos.
Čia ilgiausias laiko tarpas, kai Madė miega neprabusdama.
Na, aišku, kol užsiimu statybomis.
Mamytė baigia įgusti.
Ar galiu paklausti galbūt labai asmeniško klausimo?
Pažiūrėsim.
Mąsčiau apie mūsų pokalbį anądien.
Ar tu neketinai pastoti?
Buvau bebaigianti teisės studijas, kai sužinojau.
O Čarlis tuo metu pradėjo praktiką, tad aš laukiau.
Tuomet atsirado ir Jaunėlis, tad vėl laukiau.
Tuomet Čarlį išsiuntė, tad...
Matai tendenciją.
Ar gailiesi dėl to?
Jei grįžčiau į praeitį, žinodama tai, ką dabar žinau,
kai ką pakeisčiau.
Bet tikrai žinau, kad dabar čia sėdinti moteris,
kuri praktiškai viena augino savo vaikus,
dėl to yra daug tvirtesnė.
Buvo nemažai skausmo,
bet nežinojau, kad dėl to paaugs ir mano sugebėjimas
džiaugtis.
Ne.
Nesigailiu, kad turiu savo vaikus. Bet yra dėl ko gailiuosi.
Paprastai aš per daug pavargus apie tai galvot.
Žinau, sakei, kad normalu dvejoti ir jausti kaltę,
bet vis dar nepatyriau tų stebuklingų akimirkų.
Patirsi.
Nesu ekspertė, bet sakykim,
sėkmingai įsirengi tariamą virtuvę-laboratoriją
ir nesusprogdini visos gyvenvietės. Kas toliau?
Na, mudu su Kalvinu negavome tos subsidijos, kurios siekėme,
tad mano planas yra užbaigti tyrimą.
Jei man pavyks pačiai jį publikuoti, pateksiu į bet kurią norimą laboratoriją.
Aišku.
Bet ar tau nereikia cheminių medžiagų ir įrangos cheminiams eksperimentams?
„Labas. Čia Frenė Frask.“
Ne.
„Sveika, meilute.“
Ne taip.
„Labas.“
Sveikučiai. Čia Frenė Frask iš Heistingso.
Taip. Skambinu, nes norėjau padaryti
neišankstinį užsakymą naujai antrinei laboratorijai.
Tai bus... Aha. Vakuuminis siurblys?
Reikia kito.
Bunzeno degikliai, graduoti cilindrai, menzūros...
- Tai ką čia tirsite? - Man negalima sakyti.
Kad apsaugotum gleivinę nuo kenksmingų garų?
Būtent taip.
Prašom.
Sveika.
Sveikas.
Nepasakojau tau apie savo brolį.
Truputėlį pasakojai.
Nieko nepažinojau taip gerai, kaip jį.
Tarsi manyje buvo jo pėdsakas.
Aiškiai jį jaučiau kiekviename pokalbyje,
kiekviename kambary, į kurį žengiau.
Tiksliai žinau, ką jis dabar pasakytų, jei būtų čia.
Bet su tavim taip nėra,
nes apie tave daugiau nežinau, nei žinau.
Ką nori žinoti?
Aš irgi nieko neturėjau.
Noriu žinoti viską.
Noriu žinoti, koks buvai vaikystėje.
Noriu žinoti, koks tėvas būtumei.
Nesakiau tau to, bet žinai, kad mylėjau tave, taip?
Ką čia sugalvojai taip pasirodyti?
Tavo lėktuvas dar dvi naktis neatskris.
Atsilaisvino vieta C-124 iš Landštūlio ir aš ją griebiau.
Nesuprantu nė žodžio.
Tėveli!
Mažylė mano.
Koks tavo ūgis - 1,8 m?
Mano ūgis 122 cm.
Sveikas, jaunėli. Viskas gerai.
Tavo mama pasakojo man, koks drąsus buvai, kai aš buvau išvykęs.
Pamaniau, tau patiks šitas.
Apkabinsi tėvelį?
Gal po ledų?
- Ledai. - Na va.
Svajojau apie šį apkabinimą.
SVEIKAS SUGRĮŽĘS, TĖVELI!
Gali tiesiog palikt virtuvėje.
- Rėjau, geriau pirma paleisk šitą. - Gerai.
Pridarysi bėdos, gražuole.
Labas.
- Ragavai Agnesės kukurūzinės duonos? - Neleido neragaut.
- Sveikas. Sveikutė. - Sveika.
Eikš čionai.
Čarli, čia Elizabetė Zot.
Labai užjaučiu dėl netekties.
Šonkauliukai aptepti melasa?
Įspūdinga.
Kanzas Sičio stiliumi, taip mano tėtis darydavo.
- O kas gi čia? - Gervuogių pyragas.
Ar labai geras? Neleisiu aplenkt manęs savo paties namuose.
Tuomet gal nedėkit jo ant stalo.
Eime.
Džoude, Roda, Agnese. Pamenate Elizabetę?
- Sveika. - Labas.
Sveikos. Išties malonu susitikti su jumis,
kai mano kūne nešėlsta noradrenalinas
ir nesukelia ūmios gynybinės parengties.
Nežinau mokslinių paaiškinimų, bet pamenu tuos išgyvenimus.
Dabar šoksim.
- Taip. - Gerai.
Nagi.
Teisingai.
Sveikutė, mažoji.
Harieta užsiminė apie šį neįtikėtiną gervuogių pyragą.
Aš Kertisas Veiklis.
Elizabetė Zot. Iš kur pažįstate Slounus?
Ką tik susipažinau.
Perimsiu tėvo pastoriaus pareigas Pirmojoje baptistų bažnyčioje.
Jei kada prireiks pastoriaus ar ragautojo,
mielai pasitarnausiu.
Na, galite ragauti kada panorėjęs.
O bažnyčia netraukia?
Mano tėvas buvo dvasininku, tad mano santykis su tikėjimu sudėtingas.
Be to, aš mokslininkė, tad mano santykis su tikėjimu sudėtingas.
Mielai padiskutuočiau.
Nelabai yra ką diskutuoti,
kai viena pusė turi įrodymų, o kita - kaltę.
- Atsi... Buvo malonu susipažinti. - Man taip pat.
Ką čia turite?
Vilkelį.
Vilkelį? Matai?
Pasiilgau matyti tave prie tos kriauklės, vyriausiasis chirurge Slounai.
Mažuti.
Šiandien visko per greitai ir per daug?
Taip, turbūt.
Bet ir gera buvo vėl visus matyti.
Mačiau, vėl susikūkavot su Senfordu.
Kaip jam sekasi?
Gerai.
Vis dar dirba „Kaiser Sunset“.
Sakė, jie ieško naujo Bendrosios chirurgijos skyriaus vadovo.
Grįžai vos prieš savaitę.
Gerai moka, Hare. Labai gerai moka.
Taip? Kokios darbo valandos?
Bus kokios bus.
- Tai svarbi galimybė. - Tau.
Manau, labai ilgai save stabdžiau.
Ką tai reiškia?
Užsiregistravau į baigiamąjį egzaminą pavasarį.
Judžinas pasiūlė jaunesniosios padėjėjos darbą, jei išlaikysiu.
- Kada ketinai man pasakyti? - Dabar.
- Ir... - Dar yra ir „ir“?
Ir manęs prašė pirmininkauti Adamso-Vašingtono komitete,
kad neleisčiau gyvenvietės paversti keliu į greitkelį.
Ar, kol buvau išvykęs, tapau ponios Harietos Sloun vyru?
Tai didelis iššūkis mums abiem.
Mes susidorosime.
Ir kaipgi mes susidorosime? Vaikams reikia mūsų abiejų.
Aš nesijaudinu.
Ak taip? Kodėl?
Nes turime vienas kitą.
- Gyd. Meisonai? - Kaip laikomės?
Gerai.
Nenoriu sureikšmint savo bėdų, bet šįryt irklavimas praėjo velniškai blogai.
Netvarkinga, žinau.
Kurį laiką nesusisiekei, tai sumaniau užsukti.
Atrodai pavargusi.
Kaip dėl pagalbos? Kas nors padeda?
Kaimynė aplanko.
Puiku. Artumas labai svarbu.
Rūpiniesi savimi? Irkluoji treniruokliu?
Kai turiu laiko.
Žinau, sakiau po metų, bet antrasis irkluotojas susilaužė koją,
tad man tavęs reikia kaip galima greičiau. Vėliausiai kitą savaitę.
- Ką? Ne. Aš... - Pavargusi? Užsiėmusi?
Turbūt ginčysies, kad neturi laiko.
- Nes neturiu. - O kas turi?
Suaugėlių gyvenimas pervertintas, nemanai?
Išsprendi vieną problemą - atsiranda dešimt.
Bet nuo dešiniojo borto trykštantis gaivus vanduo ant veido prieš pat aušrą?
Sutvarko visas bėdas.
Na, keliauju į ligoninę.
Iki kitos savaitės, antroji irkluotoja.
Aš myliu tave.
Žinau.
Ką tik galvojau apie tavo tėtį.
Jis sakydavo, kad džiazas jį išmokė, kaip mąstyti.
Kaip atsisėsti ir leisti idėjoms nešti jį bet kur.
Jis turėjo daug pažiūrų.
Ir šokio judesiukų.
Pala, tau tai juokinga?
Slounų namai.
Paklausyk.
Nagi, Made.
Ką būtent turėčiau girdėti?
Ji ką tik juokėsi.
Ar tai išvis normalu jos amžiaus vaikui?
Manau, ji gan pažangi, nieko nuostabaus.
Tikiuosi, ji bus kukli kaip tėvai.
Kas negerai?
Negaliu padaryti savo šeimos medžio.
Nieko tokio. Ir aš saviškio negaliu padaryt.
Labas.
- Labas, tėti. - Sveika, širdele.
Labas, mama.
Ir Šešios Trisdešimt.
Pasakok, kaip sekės mokykloj?
Nemanau, kad ponia Madford mėgsta mane.
Labai netikėtina.
Kaskart, kai ko paklausiu, ji padaro taip.
Čia rūsti išraiška. Arba grimasa.
Koks skirtumas tarp rūsčios išraiškos ir grimasos?
Nėra skirtumo. Tai sinonimai.
Supratau.
Patiko šiandienos priešpiečiai?
Taip. Buvo labai skanu.
Patiko moliūginiai keksiukai? Bandžiau naują receptą.
Be galo patiko.
Madelina Zot,
kepiau ne moliūginius keksiukus, o šokoladinį pyragą su riešutų sviestu.
Nevalgai savo priešpiečių, o dar blogiau tai, kad man meluoji.
Niekur neisime, kol nepasakysi kodėl.
LAIKO RAŠTAI
Na, kai buvau maža mergytė,
dėl karo mano motinai buvo neįmanoma rasti pėdkelnių.
Tad ji pati jas megzdavosi,
tik be juosmens.
Tad tai buvo tiesiog kojinės.
Kitaip tariant...
Mūsų reitingai mažesni už mano pimpalą.
Vyresnėms moterims ji patinka. Ji jas ramina.
Ne, Volteri, ji kelia joms nuobodulį.
Be to, reikia, kad vyrai žiūrėtų,
nes būtent jie turi pinigų, kad galėtų pirkti mūsų rėmėjų produkciją,
o aš gaučiau pinigų, kad galėčiau pirkti, ką noriu.
Šiandien paskutinė Gertos diena čia, gal ir paskutinis atokvėpis žemėje.
Filai, bent leisk padaryti atsisveikinimo laidą.
Senė lekia lauk. Pakeisk ją.
Kokia jauna, bet elegantiška moterimi.
Kad būtų motiniška, bet norėtųsi ją dulkinti.
Motiniška, dulkint. Aišku.
TĖVAS VOLTERIS
MOTINA
SKIRYBOS
- Noriu pasimatyti su Volteriu Painu. - Jis užimtas.
Pone Painai.
Slaugių atrankos apačioje kairėje.
Ne, atėjau su jumis pasikalbėti dėl savo dukters priešpiečių.
- Priešpiečių? - Teisingai.
Galiu pasiimti užkandį?
Žinoma, širdele. Eik pas Šeron.
Atsiprašau, kas jūs tokia ir kodėl dabar esate mano kabinete?
Aš Elizabetė Zot, Madelinos Zot motina.
Prisėskite.
Ne, čia ne toks pokalbis, kad sėdėčiau.
Jūsų dukra ištisus mėnesius suvalgo mano dukters priešpiečius.
Tai tiesiog verčia mane susimąstyti,
ar ji negauna maistingo maisto iš savo aprūpintojo?
Gerai. Mano dukra labai gerai maitinama.
Žinau, nes aš pastaruoju metu maitinau ją.
Pone Painai,
norėčiau turėti laiko ir resursų, kad galėčiau pamaitinti mudviejų dukras,
bet dirbu dviejuose darbuose.
Trijuose, jei laikot motinystę darbu. Aš laikau.
Kaip motina nepriimsiu kompromisų dėl gero maisto.
Tai pagrindinis mano dukters augimo katalizatorius.
Geras maistas - ne hobis.
Tai bendruomenė, šeima. Tai labai svarbu.
Susirūpinau jūsų dukra, tad atnešiau savo vištienos pyrago receptą.
Ir pavyzdį, kad pajustumėte plutos trapumą
ir įdaro tirštumą.
Taip pat turiu avižinių dribsnių sausainių arba... Ne. Juos iš principo pasiliksiu.
Na, paliksiu vieną Amandai.
Nesidalink tuo sausainiu su tėvu.
Nebuvo labai užsiėmęs.
VIŠTIENOS PYRAGAS INGREDIENTAI
Kas?
- Iš proto išsikraustėt? - Dovanokit.
Aš televizijos prodiuseris
ir manau, jūs pasiruošusi tapti galinga popietinės transliacijos jėga.
Todėl norėčiau pasiūlyti jums
vedėjos darbą naujausioje kulinarinėje laidoje per RBLA TV.
Jums smegenų sukrėtimas?
Ne.
Pone Painai, aš mokslininkė. Mokslininkė, kuri nežiūri televizoriaus.
Prašau tik pagalvoti apie tai.
Ir pagalvojau. Apsvarsčiau. Prašau patraukti kojas.
Aš kėliau ranką, bet ji nė nepažiūrėjo į mane.
Nedora.
Kodėl?
Išvertė Kristina Čeidaitė